**Bucuria Secerişului**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bucuria Secerişului

E soare splendid, în zi caldă de vară

Şi grâu-n lan, din verde a-ngălbenit!

Secerători sunt gata-n prag s-apară

Căci grâu-i copt, şi bobul s-a-mplinit,

E zi prielnică din zori şi până-n seară!

Plugarii-aşteaptă, ale muncii roade

Căci ei trudind din greu au semănat

Neştiind în ce fel de pământ va cade,

Dar bucuroşi ei grâul l-au împrăştiat

Dorind, să crească spicele-n arcade.

Ei s-au rugat s-aducă roadă însutită

Când vremea-o fi de seceriş bogat,

Şi speră-n ziua aceea mare, fericită

Când grâul copt în snopi va fi legat,

Dorinţa spre-a le fi în totul împlinită.

Momentul e solemn în plină bucurie

Pentru grânarele cele cereşti de sus,

Căci boabele de grâu, pân-la o mie,

Până la mii de mii vor fi pentru Isus,

Şi pentru cer, ofrande, în minunăţie.

Transpuse fiind, în suflete-ncercate

Prin jertfa-I scumpă şi mântuitoare,

Mulţimi de mii, vor fi răscumpărate

Prin sângele, la Golgota ispăşitoare,

Prin Planul mântuirii-n veci salvate.

O, şi când hambarele vor fi umplute

Cu-ale recoltei roade înmagazinate,

Atunci vor fi cântări, sfinte şi multe

La tronul Tatălui, Cel din eternitate

Pe care şi-ngerii-or dori să le asculte!

Flavius Laurian Duverna

21 iulie 2009